**Feasibility-Study**

Η ιδέα μας είναι πολύ καλή και σχετικά εύκολη στην υλοποίηση της. Αλλά η υλοποίηση μιας ιδέα πολλές φορές δεν είναι τόσο εύκολη όσο η αρχική εκτίμηση.

Για αρχή στην εφαρμογή μας είναι σημαντικό να υπάρχει πληθώρα χρηστών ώστε ο κάθε χρήστης να μπορεί να βρίσκει εύκολα συνεργάτη, συμβουλές για την προπόνηση του. Αυτό μπορεί εύκολα να λυθεί με επαρκή διαφήμιση της εφαρμογής στα social media. Αλλά το κόστος των διαφημίσεων στις μέρες μας είναι μεγάλο και συγκεκριμένα στην περίπτωση μας που χρειαζόμαστε πολλούς χρήστες πρέπει και η ποσότητα τους να είναι μεγάλη. Όλο αυτό μας οδηγεί στο πρώτο μας πρόβλημα : εύρεση κεφαλαίου για διαφημίσεις.

Εν συνεχεία ένα μεγάλο μέρος της εφαρμογής μας βασίζεται στην ύπαρξη γυμναστών ως χρήστες. Η παρουσία τους στην εφαρμογή είναι καίρια για να υπάρχουν σωστά και γρήγορα αποτελέσματα στην προπόνηση του κάθε χρήστη. Παρ’ όλα αυτά επειδή μέσω τις εφαρμογής θα υπάρχει και η δυνατότητα να πληρώνονται οι γυμναστές εγείρεται το πρόβλημα για την αξιοπιστία του κάθε γυμναστή. Οπότε για να λυθεί αυτό θα πρέπει να προσλάβουμε έναν admin που θα ελέγχει αν όντως ο γυμναστής είναι όντως επαγγελματίας και όχι κάποιος που προσπαθεί να εκμεταλλευτεί τους χρήστες μας που δεν είναι τόσο εξοικειωμένοι στον χώρο του γυμναστηρίου.

Ακολούθως στα πιο τεχνικά του project μας βρίσκεται ένα πρόβλημα στην υλοποίηση της εφαρμογής. Κανείς από την ομάδα μας δεν έχει ασχοληθεί με την δημιουργία ενός IOS/Android app. Επομένως θα χρειαστεί είτε να εκπαιδεύσουμε τους εαυτούς μας είτε να βρούμε κάποιον developer που έχει ξανακάνει IOS/Android Apps. Η τελευταία μας λύση βεβαία θα επιφέρει επιπλέον επιβάρυνση στον οικονομικό τομέα.

Εν κατακλείδι στην εφαρμογή μας θα είναι εφικτό να γίνεται αξιολόγηση του κάθε γυμναστηρίου. Πράγμα που δεν ξέρουμε άμα είναι πλήρως νόμιμο χωρίς την συγκατάθεση του κάθε γυμναστηρίου. Ωστόσο ζούμε σε μια εποχή που με την χρήση των social media ο καθένας μπορεί και εκφράζει την άποψη του ελεύθερα οπότε είναι πολύ πιθανό να μην υπάρχει κάποια νομική παρατυπία από την μεριά μας.