**Project-description ν0.1**

Gym Buddy



editors: ΠΑΠΑΘΑΝΑΣΙΟΥ ΑΛΕΞΙΟΣ, ΒΑΣΙΛΕΙΟΣ ΜΗΛΙΩΝΗΣ

peer reviewer: ΓΙΑΝΝΑΚΗΣ ΕΜΜΑΝΟΥΗΛ ΔΗΜΗΤΡΙΟΣ

Σύνθεση ομάδας

Παρακάτω αναφέρονται τα στοιχεία των μελών της ομάδας μας:

* ΓΙΑΝΝΑΚΗΣ ΕΜΜΑΝΟΥΗΛ ΔΗΜΗΤΡΙΟΣ, 1067491, Δ’ ΕΤΟΣ
* ΚΑΒΟΥΛΑΣ ΑΛΕΞΑΝΔΡΟΣ, 1067498, Δ’ ΕΤΟΣ
* ΜΗΛΙΩΝΗΣ ΒΑΣΙΛΕΙΟΣ, 1067415, Δ’ ΕΤΟΣ
* ΜΠΟΛΙΑΣ ΑΡΙΣΤΕΙΔΗΣ, 1069910, Δ’ ΕΤΟΣ
* ΠΑΠΑΘΑΝΑΣΙΟΥ ΑΛΕΞΙΟΣ, 1067501, Δ’ ΕΤΟΣ

*Το project μας αναπτύσσεται στο Github , στον παρακάτω σύνδεσμο:*

[*https://github.com/vasMil/GymBuddy*](https://github.com/vasMil/GymBuddy)

*Επιλέξαμε να το χρησιμοποιήσουμε και για τα αρχεία word. Επειδή όμως το git σαν εργαλείο προσφέρει δυνατότητες merge των αρχείων μόνο για αρχεία κώδικα, είμαστε ιδιαίτερα προσεκτικοί, ώστε δύο μέλη της ομάδας να μην επεμβαίνουν στο ίδιο αρχείο τις ίδιες χρονικές περιόδους. Το πρόβλημα αυτό θα μπορούσε να λυθεί με τη χρήση εργαλείων, όπως τα google docs. Επιλέξαμε το git, ώστε να εξοικειωθούμε με το εργαλείο που διδαχτήκαμε.*

# Ιδέα

Το GymBuddy είναι μια εφαρμογή που απευθύνεται στους φίλους του γυμναστηρίου. Θα πρέπει να τους βοηθά να βρουν άλλα άτομα από το γυμναστήριό τους, ώστε να κάνουν μαζί προπονήσεις. Θα υπάρχει επίσης η δυνατότητα, ένας αθλητής να αναζητήσει για personal trainer στο γυμναστήριο που τον ενδιαφέρει. Οι γυμναστές θα είναι πιστοποιημένοι χρήστες του συστήματος. Τα έγγραφα που θα αποστέλλουν πρέπει να ελέγχονται από τους διαχειριστές του συστήματος και έπειτα να έχουν αυξημένα δικαιώματα.

Οι γυμναστές του συστήματος, αφού πιστοποιηθούν θα μπορούν να ανεβάζουν προγράμματα γυμναστικής, τα οποία οι χρήστες θα μπορούν να επιλέξουν, να δοκιμάσουν και να αξιολογήσουν. Οι ασκήσεις σε αυτά τα προγράμματα θα πρέπει να έχουν διαθέσιμα βίντεο, τα οποία θα ανεβάζουν είτε οι ίδιοι οι γυμναστές, είτε οι αθλητές. Στην δεύτερη περίπτωση όμως, το βίντεο θα πρέπει να εγκριθεί από κάποιον γυμναστή, πριν το σύστημα το προτείνει σε κάποιον χρήστη. Παρόλα αυτά οι χρήστες θα μπορούν να κάνουν αναφορά σε τυχόν βίντεο που θεωρούν ακατάλληλα, άσεμνα ή επικίνδυνα. Αυτές τις αναφορές θα τις επιβλέπουν οι διαχειριστές του συστήματος, ώστε να αποφασίσουν αν το βίντεο παραβαίνει όντως του κανόνες της εφαρμογής. Στην περίπτωση που κάτι τέτοιο ισχύει, θα είναι στη διακριτική τους ευχέρεια αν θα αφαιρέσουν απλά το βίντεο και θα προειδοποιήσουν τον χρήστη ή θα τον απομακρύνουν από το σύστημα.

Όπως αναφέρθηκε προηγουμένως, οι αθλητές θα μπορούν να επιλέγουν κάποιο από τα προτεινόμενα προγράμματα των γυμναστών. Στη πραγματικότητα, το σύστημα θα έχει διαθέσιμα κάποια από τα χαρακτηριστικά του αθλητή (π.χ. ύψος, κιλά και το επίπεδό του), επομένως θα μπορεί να προτείνει κατάλληλα προγράμματα. Αυτό προφανώς συνεπάγεται ότι ο γυμναστής θα πρέπει να δηλώνει σε ποιες κατηγορίες αθλητών απευθύνεται το πρόγραμμα το οποί προτείνει. Πέρα όμως από την πρόταση του συστήματος, ο αθλητής θα πρέπει να είναι σε θέση να δημιουργήσει το δικό του πρόγραμμα, από τις ασκήσεις που υπάρχουν ήδη καταχωρημένες στο σύστημα. Ευθύνη του συστήματος σε αυτή την περίπτωση θα είναι να του προτείνει ασκήσεις, προκειμένου να καλύψει όλους του μυς των μυϊκών ομάδων (π.χ. και τις τρεις κεφαλές στους ώμους).

Αφού ο αθλητής έχει επιλέξει ή δημιουργήσει το πρόγραμμά του με τη βοήθεια του συστήματος θα μπορεί να το χρησιμοποιήσει, την ώρα της προπόνησής του. Θα επιλέγει λοιπόν το είδος της προπόνησης που θέλει να κάνει εκείνη τη στιγμή και θα του εμφανίζονται οι ασκήσεις που πρέπει να ολοκληρώσει. Θα μπορεί να δει εκείνη τη στιγμή βίντεο με τη σωστή τεχνική της άσκησης, πόσα κιλά είχε χρησιμοποιήσει για την εκτέλεσή της την προηγούμενη φορά και πόση ώρα χρειάζεται για την ολοκλήρωσή της κατά μέσο όρο. Μόλις εκείνος ολοκληρώσει την άσκηση θα το δηλώνει στο σύστημα και θα καταγράφει τα κιλά που χρησιμοποίησε, ώστε να είναι διαθέσιμα για την επόμενη προπόνησή του. Το σύστημα στο τέλος της προπόνησης θα πρέπει να εμφανίζει τα στατιστικά του αθλητή, με τους χρόνους και τα κιλά, ώστε να μπορεί ο ίδιος να παρακολουθεί καλύτερα την πορεία του.

Το GymBuddy επίσης θα έχει διαγωνισμούς, ώστε να παροτρύνει τους αθλητές να συνεχίσουν τις προπονήσεις τους για να ανέβουν στην κορυφή των κατατάξεων. Κάθε διαγωνισμός θα αφορά μια συγκεκριμένη άσκηση, ενώ οι συμμετοχές των χρηστών θα πρέπει να συνοδεύονται με το αντίστοιχο βίντεο της προσπάθειας ως αποδεικτικό. Κατάταξη επίσης θα υπάρχει και για τις αποστάσεις που καλύπτουν οι χρήστες περπατώντας ή τρέχοντας. Το GymBuddy θα πρέπει να μπορεί να συνδέεται και με fitness watch που συλλέγουν τέτοια δεδομένα. Προφανώς, εφόσον ο χρήστης το επιθυμεί, το σύστημα θα μπορεί να αποθηκεύει και άλλου τύπου δεδομένα από το ρολόι, όπως για παράδειγμα είναι οι καρδιακοί παλμοί.

# Graphical user interface, application, PowerPoint Description automatically generatedΕνδεικτικές mock-up screens

Graphical user interface, application, PowerPoint

Description automatically generated

Graphical user interface, application, website

Description automatically generatedGraphical user interface, application, PowerPoint

Description automatically generated